Αίτηση στον εισαγγελέα του Αρείου Πάγου για την αναίρεση της απόφασης για τον Επαμεινώνδα Κορκονέα θα καταθέσουν οι δικηγόροι της οικογένειας του Αλέξανδρου Γρηγορόπουλου, Νίκος Κωνστανόπουλος και Ζωή Κωνσταντοπούλου.

Υπενθυμίζεται ότι το Μικτό Ορκωτού Εφετείου Λαμίας αναγνωρίζοντας το ελαφρυντικό του προτέρου σύννομου βίου, επέβαλε στον Επαμεινώνδα Κορκονέα ποινή 13 ετών «σπάζοντας τα ισόβια».

Με ανάρτησή της στον προσωπικό της λογαριασμό στο facebook η Ζωή Κωνσταντοπούλου τονίζει ότι η «η σημερινή απόφαση οπλίζει το χέρι του κάθε επόμενου Κορκονέα». Χαρακτηρίζει, δε, προκλητική τη μεθόδευσή της, την οποία όπως αναφέρει την είχε καταγγείλει από τις 19 Ιουνίου, όταν, με πρόσχημα την ασθένεια του συνηγόρου του Κορκονέα, ανέβαλαν την έκδοση της απόφασης για τον Ιούλιο, μεταβάλλοντας και τη σύνθεση του Δικαστηρίου.